Διεθνές Φεστιβάλ Κινηματογράφου της Σαγκάης

Το Διεθνές Φεστιβάλ Κινηματογράφου της Σαγκάης (κινεζικά:上海国际电影节, και Γαλλικά: Festival international du film de Shanghai), (συντ. SIFF), είναι ένα από τα μεγαλύτερα κινηματογραφικά φεστιβάλ στην Ανατολική Ασία. Σύμφωνα με το Hollywood Reporter είναι το «μεγαλύτερο κινηματογραφικό φεστιβάλ της Κίνας» και θεωρείται από πολλούς το δεύτερο μεγαλύτερο κινηματογραφικό φεστιβάλ στην Ασία μετά από το Διεθνές Φεστιβάλ Κινηματογράφου του Τόκιο.

 Το πρώτο φεστιβάλ πραγματοποιήθηκε από τις 7 έως τις 14 Οκτωβρίου 1993. Το 2003 το φεστιβάλ δεν πραγματοποιήθηκε λόγω της επιδημίας SARS . Από την έναρξή του το 1993, το Διεθνές Φεστιβάλ Κινηματογράφου της Σαγκάης έχει εξελιχθεί σε διεθνές φεστιβάλ κινηματογράφου Α' κατηγορίας.Το φεστιβάλ (συντ.SIFF) διοργανώθηκε από τη Δημοτική Διοίκηση Πολιτισμού, Ραδιοφώνου, Κινηματογράφου & Τηλεόρασης της Σαγκάης και τον Όμιλο Media & Entertainment της Σαγκάης. Απονέμει το βραβείο "Χρυσό Κύπελλο" (Κινέζικα :金爵; pinyin : Jin Jue) σε πολλές κατηγορίες, μεταξύ άλλων για την καλύτερη ταινία, την καλύτερη σκηνοθεσία, τον καλύτερο Α' Ανδρικό Ρόλο/Α' Γυναικείο Ρόλο, καθώς και ένα "Ειδικό Βραβείο Επιτροπής". Το 2011, το SIFF ξεκίνησε ένα πρόγραμμα Επανέκδοσης ταινιών (Film Restoration) για την επισκευή και τη διατήρηση εκδόσεων κλασικών κινεζικών ταινιών. Τα αξιοσημείωτα μέλη της κριτικής επιτροπής περιλαμβάνουν τους: Όλιβερ Στόουν, Μαρκ Ράιντελ, Άλαν Πάρκερ, Λι Τσανγκ-Ντονγκ, Λικ Μπεσσόν, Χήδερ Γκράχαμ, Ζαν-Ζακ Ανό, Εμίρ Κουστουρίτσα, Γκονγκ Λι, Μπάρι Λέβινσον, Παζ Βέγκα, και Ατόμ Εγκογιάν. Άλλοι αξιόλογοι παρευρισκόμενοι περιλαμβάνουν τους Τζέσε Αϊζενμπεργκ, Πενγκ Γιούχαν, Χου Τζινγκ, και Αμάντα Σέιφριντ. Το πιο διάσημο βραβείο που δίνεται στη Σαγκάη είναι το Jin Jue («Χρυσό Κύπελλο») για την καλύτερη ταινία μεγάλου μήκους. Καλύτερη Ταινία Μεγάλου Μήκους Ειδικό Βραβείο Κριτικής Επιτροπής Καλύτερος Α' Ανδρικός Ρόλος Καλύτερος Α' Γυναικείος Ρόλος Καλύτερος Σκηνοθέτης Καλύτερο Σενάριο Καλύτερη Μουσική Καλύτερη Φωτογραφία Εξαιρετικό Καλλιτεχνικό Επίτευγμα Ένα βραβείο που απονεμήθηκε το 2004 είχε στόχο τη συγκέντρωση νέων δυνάμεων στη δημιουργικότητα του κινηματογράφου, την ανακάλυψη/ανίχνευση νεαρών προσώπων στον κινηματογράφο και την προώθηση νέων παραγωγών από νέους κινηματογραφιστές σε παγκόσμια προοπτική. Καλύτερη Ταινία Καλύτερος Σκηνοθέτης Καλύτερος Α' Ανδρικός Ρόλος Καλύτερος Α' Γυναικείος Ρόλος Καλύτερος Σεναριογράφος Καλύτερος Κινηματογραφιστής Τα Διεθνή φοιτητικά βραβεία μικρού μήκους (International Student Shorts Award) καθιερώθηκε από το 9ο φεστιβάλ το 2006, ως έναν τρόπο επικοινωνίας των νέων με καταξιωμένους κινηματογραφιστές και προβολής των έργων τους. Είναι ένα από τα τρία μεγάλα βραβεία του Διεθνούς Φεστιβάλ Κινηματογράφου της Σαγκάης, μαζί με το Χρυσό Κύπελλο και το Βραβείο Νέου Ταλέντου Ασίας, με τα οποία όλο και περισσότεροι φοιτητές προσεγγίζουν την παγκόσμια κινηματογραφική βιομηχανία. Βραβείο Καλύτερης Ταινίας Βραβείο Καλύτερης Σκηνοθεσίας Βραβείο Καλύτερης Ταινίας Κινουμένων Σχεδίων Βραβείο Καλύτερης Δημιουργικής Ιδέας Ειδικό Βραβείο Κριτικής Επιτροπής Τα Βραβεία κινηματογραφικών μέσων της Κίνας (China Movie Channel Media Award) απονέμονται σε κάθε Διεθνές Φεστιβάλ Κινηματογράφου της Σαγκάης από το China Movie Channel από το 2007. Τα βραβεία ψηφίστηκαν από τους δημοσιογράφους στη βιομηχανία του θεάματος και στοχεύουν στην «προώθηση μεσαίων και μικρού προϋπολογισμού εγχώριων ταινιών και στην προβολή ταλαντούχων νέων σκηνοθετών και ηθοποιών». Καλύτερη Ταινία Καλύτερος Σκηνοθέτης Καλύτερος Α' Ανδρικός Ρόλος Καλύτερος Α' Γυναικείος Ρόλος Καλύτερος Β' Ανδρικός Ρόλος Καλύτερος Β' Γυναικείος Ρόλος Τα Βραβεία Ταινιών Δράσης Τζάκι Τσαν απονεμήθηκαν κατά τη διάρκεια της Εβδομάδας Ταινιών Δράσης του Τζάκι Τσαν κατά τη διάρκεια του φεστιβάλ μεταξύ 2015 και 2018. Ψηφίστηκαν από τους δημοσιογράφους στη βιομηχανία του θεάματος και αποσκοπούσαν στον «εορτασμό των διεθνών ταινιών δράσης και στην τιμή όσων έχουν κάνει εξαιρετική συνεισφορά στο είδος». Το 2019, αυτά τα βραβεία απονεμήθηκαν σε δική τους εκδήλωση που πραγματοποιήθηκε χωριστά από το φεστιβάλ. Καλύτερη Ταινία Δράσης Καλύτερος Σκηνοθέτης Ταινίας Δράσης Καλύτερος Χορογράφος Ταινίας Δράσης Καλύτερος Α' Ανδρικός Ρόλος Ταινιών Δράσης Καλύτερος Α' Γυναικείος Ρόλος Ταινιών Δράσης Καλύτερος Νέος Ηθοποιός Ταινίας Δράσης Καλύτερα Ειδικά Εφέ Καλύτερη Μάχη Ταινιών Δράσης Κινεζικός Κινηματογράφος Φεστιβάλ Κινηματογράφου Shanghai International Film Festival official site Official Facebook IMDb entry State of the Shanghai International Film Festival by Casey Hall, CNN International, 8 June 2011 13th Shanghai International Film Festival Αρχειοθετήθηκε 2017-03-18 στο Wayback Machine. CRI